**НЧ „КИРИЛ И МЕТОДИЙ-1896г.”**

 **С.АЛЕКСАНДРОВО ОБЩ.ПАВЕЛ БАНЯ**

 **ГОДИШЕН ОТЧЕТ**

 **ЗА КУЛТУРНИТЕ МЕРОПРИАТИЯ ЗА 2020г.**

 Читалищата са доброволна,самоуправляваща се организация.

През цялото си съществуване те са запазили своя характер на обществена организация,за развитието на културата в населеното място,за опазване на традициите и обичаите.

**1.Библиотечна дейност**-В читалищната сграда са разположени две библиотечни зали,в които са подредени 16764 тома литература.

За поредна година участваме и печелим проект за закупуване на книги „Българските библиотеки-съвременни центрове за четене и информираност”2020г.,със спечелването на проекта тази година отново подновихме поне малко остарелия библиотечен фонд,бяха закупени 60бр. нови книги.

Библиотеката се посещава от малки и големи. Поради епидемичната обстановка в страната тази година посещенията на библиотеката значително намаляха,по-малко бяха организираните посещения на библиотеката.

По-големите ученици използват препоръчителни списъци и устни справки.Библиотеката се посещава и от възрастни читатели.

 С кът в библиотеката отбелязваме бележити дати и събития.

 **2.Читалищна дейност**-През изминалата година читалищното настоятелство е провело 5 заседания,чиято основна задача е организирането и провеждането на празници,участие на групите които съществуват към читалището във фестивали и събори.

 С кратка програма и почерпка бяха отбелязани празниците:

„Бабинден”и ”8-ми март”.Организирахме и проведохме и празника на селото ни Сирни Заговезни с участието на танцовата група,децата от детската градина,кукерския ни състав и кукерските състави на съседните села.

 За опазване и поддържане на традицията,поддържаме читалищната самодейност с кукерски състав,фолклорна група,танцова група,които представят нашето читалище на фестивали и събори.

 Кукерския състав представи читалището ни на фестивалите в гр.Ямбол,гр.Раковски, на месните кукерски игри в селата Тъжа,Търничене,Манолово.

 С фолклорната група участвахме на фестивала в с.Лозенец-„ Дъга над морето”

Танцовата група към читалището участвахме в онлайн фестивала на с.Труд

За „Баба Марта”,децата от детската градина посетиха читалището и изнесоха кратка програма .

Коледните празници отбелязахме в тесен кръг.Коледарите също обиколиха селото и наричаха за берекет по своя самоинициатива.

 Читалищата са едни от най-масовите и демократични организации у нас.В своята настояща и бъдеща дейност читалището винаги е разчитало и ще разчита на съвместната работа с институциите-кметство,пенсионерски клуб,училище и детска градина.

 Голяма част от участието си на фестивали и събори читалището си реализира благодарение на отпуснатата допълнителна субсидия от Общинския бюджет

 ПРЕДСЕДАТЕЛ НЧ:

 (Радка Георгиева)